छात्रवृत्ति और बहाली घोटाला में तो आईएएस अफसर तक जेल गए हैं. जाहिर है, ये सब घोटाले एक दिन में नहीं हुए. ये सभी योजनाएं आम जनता से जुड़ी हुई हैं. लिहाजा, पार्टी के कार्यकर्ता अगर सक्रिय रहते तो उन्हें पहले जानकारी मिल सकती थी. सवाल उठता है कि कार्यकर्ता को जानकारी मिली भी होगी तो वह किसे बताएगा. जैसे इस समय पंचायतों में नल-जल योजना चल रही है. सरकार को छोड़कर हर किसी को योजना में हो रहे घपले की जानकारी है. आरोप है कि योजना की 30 फीसदी रकम पहले बंट जाती है. लेकिन, कौन और किससे कहेगा?